

# JÕELÄHTME VALLAVALITSUS

Maa-amet

Muinsuskaitseamet

Keskkonnaamet

Päästeamet 29.12.2023 nr 6-4/6356

**Liivamäe küla Uue-Suurekivi maa-ala detailplaneering**

Teatame Teile, et Jõelähtme Vallavolikogu võttis 16.11.2023 vastu otsuse nr 160 „Liivamäe küla Uue-Suurekivi maa-ala detailplaneeringu algatamine, lähteülesande kinnitamine ja keskkonnamõjude strateegilise hindamise algatamata jätmine”.

Detailplaneeringu **lähteseisukohtade ja eskiislahenduse avalik väljapanek toimub 08.01.–06.02.2024 ning avalik arutelu toimub Jõelähtme vallamajas 13.02.2024 kell 16.00.**

Planeeringuala hõlmab maaüksused Uue-Suurekivi tee 1 (katastritunnus: 24504:003:0885), Uue-Suurekivi tee 2 (katastritunnus: 24504:003:0886), Uue-Suurekivi tee 4 (katastritunnus: 24504:003:0887), Uue-Suurekivi tee 6 (katastritunnus: 24504:003:0888), Uue-Suurekivi tee 8 (katastritunnus: 24504:003:0889), Uue-Suurekivi tee 10 (katastritunnus: 24504:003:0890), Küüni tee 3 (katastritunnus: 24501:001:2703) ning osaliselt Uue-Suurekivi tee (katastritunnus: 24504:003:0900), Küüni tee (katastritunnus: 24501:001:0656) ja Küüni tee (katastritunnus: 24504:003:0817). Planeeringuala asub Liivamäe küla kirdeosas Tormi tee ja Küüni tee vahelisel alal. Juurdepääs planeeringualale on Tormi teelt. Planeeritava ala suuruseks on ca 2,5 ha.

Detailplaneeringu eesmärgiks on osaliselt üle planeerida Jõelähtme Vallavolikogu 29.07.2008 otsusega nr 380 kehtestatud „Liivamäe küla Uue-Suurekivi maa-ala detailplaneering Uue-Suurekivi I ja Uue-Suurekivi II maaüksuse osas“, sh ehitusõiguse ja hoonestustingimuste määramine ridaelamute ja abihoonete rajamiseks, juurdepääsu ja tehnovarustuse lahendamine ning tingimuste seadmine planeeringuga kavandatu elluviimiseks. Planeeringuga nähakse ette juba planeeritud Uue-Suurekivi teega külgnevatel kruntidel ridaelamute ehitusõiguse suurendamine ühe boksi võrra ning Küüni tee 3 maaüksusele kavandatakse kuni kolm uut ridaelamut.

Detailplaneeringu algatamise taotlus sisaldab ettepanekut kehtiva üldplaneeringu muutmiseks kruntide suuruse osas.

Detailplaneeringu materjalidega saab tutvuda väljapaneku ajal Jõelähtme valla kodulehel ([joelahtme.kovtp.ee](http://www.joelahtme.ee)) ja kaardirakenduses EVALD (<http://service.eomap.ee/joelahtmevald/>). Jõelähtme vallamajas kohapeal materjalidega tutvumiseks võtke eelnevalt ühendust vallavalitsuse planeeringuspetsialistiga: Maike Heido, telefon 605 4851, e-post maike.heido@joelahtme.ee.

Arvamused ning ettepanekud saata detailplaneeringu avaliku väljapaneku jooksul e-posti aadressile kantselei@joelahtme.ee või paberkandjal Jõelähtme Vallavalitsusele aadressil Postijaama tee 7, Jõelähtme küla, 74202, Jõelähtme vald.

Arutelul osalemiseks palume registreerida end hiljemalt 12.02.2024 e-posti aadressil kantselei@joelahtme.ee.

Lugupidamisega

(digitaalset allkirjastatud)

Andrus Umboja

vallavanem